Ալիսը հրաշքների աշխարհում (ֆիլմ, 1903)

«Ալիսը հրաշքների աշխարհում» (), անգլիացի կինոռեժիսոր Սեսիլ Հեպուորտի համր սև ու սպիտակ ֆիլմ։ Լուիս Քերոլի «Ալիսը Հրաշքների աշխարհում» գրքի առաջին էկրանավորումն է։ Պրեմիերան կայացել է 1903 թվականի հոկտեմբերի 17-ին։

Ֆիլմի տևողությունը 12 րոպե էր, որը ռեկորդային էր մինչ այդ նկարահանված անգլիական ֆիլմերի համեմատությամբ։ Ֆիլմից հասել է ընդամենը մեկ՝ ոչ ամբողջական օրինակ, որը հայտնաբերվել է 1963 թվականին և հանդիսատեսին հասանելի է դարձել միայն 2009 թվականին, երբ Բրիտանական կինոարխիվը վերականգնեց և թվայնացրեց պահպանված 8 րոպեն։ Սեսիլ Հեպուորտը մոնտաժային հատուկ լուծումներ է հորինել, որոնցով պատկերել է Ալիսի փոքրանալու և մեծանալու տեսարանները։ Ֆիլմը մեծ հաջողություններ է ունեցել նաև վարձույթում։

Գեղարվեստական առանձնահատկություններ 

Ֆիլմը մեծ հետաքրքրություն առաջացրեց հեռուստադիտողների մոտ։ Ֆիլմում առկա էին 20-րդ դարի կինեմատոգրաֆիայի համար բավականին բարձր մակարդակի հատուկ էֆեկտներ։ Օրինակ՝ Ալիսը փոքրանում և մեծանում է՝ գտնվելով տիկնիկային տանը։

Մինչև մեր օրերը հրաշքով պահպանվել է այս ֆիլմի միայն մեկ օրինակ մոտ 8 րոպե տևողությամբ։ Ցավոք սրտի, սա ևս լրիվ չէ. ֆիլմի որոշ մասեր կորած են։ Ֆիլմի բնօրինակը տևում է մոտ 10-12 րոպե, որը բավականին երկար էր այդ ժամանակների բրիտանական կինոֆիլմի համար։ Կարելի է ասել, որ ֆիլմն իրենից ներկայացնում էր կինեմատոգրաֆիայի սկզբնավորման դարաշրջանի գլուխգործոց ոչ միայն տևողության, այլև այդ ժամանակների համար բացառիկ պրոդյուսերության համար։

Դերերում 

 Մեյ Կլարկ - Ալիս
 Սեսիլ Հեպուորտ - գորտ
 Միսիս Հեպուորտ - Սպիտակ ճագար և Թագուհի
 Նորման Ուիթեն - Գլխարկագործ և Ձուկ
 Սթենլի Ֆեյթֆուլ - խաղաքարտ
 Ժոֆրե Ֆեյթֆուլ - խաղաքարտ
 Մեծ թվով երեխաներ խաղաքարտերի դերում

Ծանոթագրություններ 

1903 ֆիլմեր
Համր ֆիլմեր
Սև-սպիտակ ֆիլմեր
Բրիտանական ֆենտեզի ֆիլմեր
Գրական ստեղծագործությունների էկրանավորումներ
Բրիտանական ֆիլմեր
Բրիտանական վեպերի էկրանավորումներ
Ալիսը հրաշքների աշխարհում գրքի էկրանավորումներ